कक्राझार , 6 अक्टबरःहादतनि गेजेरावनो मोब्लिब खोन्दोखौ गावयारि खालामनो थाखाय सरकारनि थांखि लानाय आरो राहा जागायनायनि हेंथायै समबारखालि आसाम पावार डिस्ट्रिबिउसन कम्पानी लिमिटेड सुंदयै एपिडिसिएलनि आवथायाव खामानि मावग्रा मोब्लिब मावफारिफोरा समबारखालि कक्राझाराव 2 घन्टा सोमावसारनाय हाबाफारि बान्जायो । कक्राझार सार्केलनि सिङाव थानाय सा 100 नि बांसिन मोब्लिब मावथिफारियाफोरा समबारखालि कक्राझारनि एपिडिसिएल मावखुलिनि दरखं मोखाङाव सोमावसारनाय बे हाबाफारियाव बाहागो लानानै हादतयाव मोब्लिब खोन्दोखौ गावयारि खालामनो सरकारनि थांखि लानायनि हेंथायै गोख्रोङै गारां दैखाङो । मोब्लिब मावफारिया आफादआ मिरु सरकारनि बे थांखिखौ आसामनि एपिडिसिएलनि मावथिफोरा माब्लाबाबो गनायनो हानाय नङा आरो बेखौ गोख्रों हेंथा खालामगोन होन्नानै फोरमायो । लोगोसे गुबुन राइज्योयाव खालामोब्लाबो आसामयाव एपिडिसिएलनि गासै मावथिफारियाफोरखौ खामानियाव लाखिनांगौ होन्नानै सरकारनि खाथियाव दाबि दैखाङो । बे सोमावसार हाबाफारि बान्जायनायनि गेजेरजोंनो मोब्लिब मावफारिया आफदआ राइज्योनि गेजेराव एपिडिसिएलनि गासै मावफारियाफोरनि रैखाथिनि थाखाय राहा लानो सरकारखौ खावलायो । आफादनि दैदेनगिरि प्रबिर मित्रआ हादतयाव मोब्लिब खोन्दोखौ गावयारि खालामनो थांखि लानायखौ माब्लाबाबो गनायथाव नङा आरो बे सरकारनि थांखिखौ गोख्रोङै हेंथा खालामगोन होन्नानै फोरमायथियो । 
मोब्लिब खोन्दोखौ गावयारि खालामनो सरकारनि थांखि लानायनि हेंथायै मोब्लिब मावसुमाफोरा सोमावसारदों